Suurejoonelisi sõjalisi ettevalmistusi Lembitu lõplikuks löömiseks, mida piiskop Albert algusest peale kindla  plaani järele toimetas, võis ta nii strateegiliselt plaani­kindlalt kavatseda, kui tal nõu andmas oli teatav sõjaline eriasjatundja. Selle poolest on tähtis Homeistri kroonika teade, et piiskop Albertiga ühes tuli kohe algusel kaasa Heinrich Lõvi generalissimus, hea sõjaasjatundja, suurte kogemustega tegelik, kuulus Väejuht Bernhard von d. Lippe, - kuigi lühikeseks ajaks, sest püsivalt asus ta Liivisse alles 1210. aastal. Homeistri kroonika ütleb nimelt, et piiskopp Albertiga tuli kaasa 1200. aastal "in  praedicatione vir mirabilis et nobilis Comes Bernhardus de Lippia in Vestphalia" (Script. rer. Livon.).